হাইকোর্টের নির্দেশে চাকরি গেল তৃণমূলের শিক্ষক নেতার

কলকাতা: কলকাতা হাইকোর্টের (Calcutta High Court) নির্দেশে চাকরি গেল তৃণমূলের শিক্ষক নেতার (TMC Teacher Leader Dismissed)। বিচারপতি রাজাশেখর মান্থার ডিভিশন বেঞ্চ বুধবার স্পষ্ট জানিয়ে দেয়, শিক্ষক নেতা দুর্নীতি করে চাকরি পেয়েছেন। এমন ব্যক্তিকে কখনওই চাকরিতে রাখা যায় না। নিয়োগ প্রক্রিয়া সম্পূর্ণ বেআইনি। পর্যবেক্ষণ বিচারপতি রাজশেখর মান্থার ডিভিশন বেঞ্চের। হাওড়ার স্কুলের শিক্ষক এবং তৃণমূল শিক্ষক সংগঠনের নেতা শেখ সিরাজুল ইসলামকে চাকরি থেকে বরখাস্তের নির্দেশ দিল হাইকোর্ট।

আরও পড়ুন: উপাচার্যের পদত্যাগের দাবিতে অনড় পড়ুয়ারা, বুধেও চলছে বিক্ষোভ

ভুয়ো শিক্ষক মামলায় এসএসসির প্রাক্তন আঞ্চলিক চেয়ারম্যান ধৃত শেখ সিরাজুল ইসলাম শালডিহা কলেজের অধ্যক্ষ পদে ছিলেন। সেই সিরাজুল ইসালমকে চাকরি থেকে বরখাস্ত করার নির্দেশ দিলেন বিচারপতি রাজশেখর মান্থা। আদালতে মামলাকারীর আইনজীবী ফিরদৌস শামিম জানান, সিরাজুল ২০০১ সালে হাইকোর্টের নির্দেশে চাকরি হারান। সে সময় তাঁর বিরুদ্ধে শ্লীলতাহানির অভিযোগ ছিল। আদালতের নির্দেশের পরও ২৪ বছর ধরে চাকরি করে গিয়েছেন সিরাজুল। শেখ সিরাজুল ইসলামের বিরুদ্ধে নিয়োগ দুর্নীতিতে জড়িত থাকার অভিযোগ ওঠে। ডিভিশন বেঞ্চের নির্দেশে বরখাস্ত তৃণমূলের শিক্ষক নেতা। একইসঙ্গে ভুয়ো নিয়োগের যে মামলা সিরাজুলের বিরুদ্ধে চলছিল তা চলবে। এই শূন্যপদে এসএসসি পরবর্তী নিয়োগ প্রক্রিয়ার মাধ্যমে শিক্ষক নিয়োগ করবে।

দেখুন ভিডিও